**8517 Magyargencs, Petőfi u. 127.**

**ikt.szám:…….../2022.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2022. november 24-i nyilvános üléséről, mely 17 óra 00 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

Dr. Thoma Elek alpolgármester

Bálint Ferenc

Erdély Tamás

Vida Gábor

Távol van: -

Tanácskozási joggal: Novák Edit aljegyző

Háriné Nagy Veronika kulturális foglalkoztatott

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**48/2022.(XI.24.) önkormányzati határozat**

Magyargencs Község Önkormányzatának képviselő-testülete 2022. november 24-i ülésének napirendjét az alábbiak szerint határozza meg:

1. 2022. évi adóügyi feladatokról szóló beszámoló elfogadása

Előadó: polgármester

1. Pápakörnyéki Önkormányzatok Feladatellátó Társulása Társulási Megállapodás módosítása

Előadó: polgármester

1. Vegyes ügyek

Előadó: polgármester

1. Hatósági ügyek

Előadó: polgármester

**Napirendek tárgyalása:**

1. **2022. évi adóügyi feladatokról szóló beszámoló elfogadása**

**Előadó: polgármester**

Boros Tamás polgármestert ismerteti a kiküldött adóügyi beszámolót.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**49/2022.(XI.24.) önk. határozat**

Magyargencs Község Önkormányzat Képviselő-testülete úgy döntött, hogy elfogadja 2022. évi adóügyi feladatokról szóló beszámolót.

Felelős: aljegyző

Határidő:azonnal

**2)Pápakörnyéki Önkormányzatok Feladatellátó Társulása Társulási Megállapodás módosítása**

**Előadó: polgármester**

Boros Tamás polgármester elmondja, hogy a Társulási Megállapodás módosítására Csehbánya, Farkasgyepű és Városlőd Község Önkormányzata által a jogszabály által előírt határidőben meghozott, házi segítségnyújtás, család és gyermekjóléti szolgálat és belső ellenőrzés feladatellátást érintő döntése miatt kerül sor.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**50/2022.(XI.24.) önk. határozat**

Magyargencs Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 24. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

Határidő: Azonnal

Felelős: Polgármester

**3)Vegyes ügyek**

**Előadó: polgármester**

Boros Tamás polgármester elmondja, hogy az első adventi gyertyagyújtás most vasárnapra esik 15.30 kor kezdődik. A második december 4.-e lesz, arra azt tervezzük, hogy egybekötjük a Mikulás ünnepséggel. Felkéri Háriné Nagy Veronika kulturális foglalkoztatottat, hogy számoljon be a tervekről.

Háriné Nagy Veronika kulturális ügyintéző elmondja, hogy a kultúrházban lenne mézeskalács díszítés a gyerekeknek, ezt követően kivilágított traktoron érkezik a mikulás, majd a kivilágított traktorokkal vinnék a gyerekeket egy kört a faluban. A menet végére már sötétedik, így akkor meg lehet gyújtani a második gyertyát. A harmadik gyertyagyújtásra az iskolásokat invitálta, versmondás lesz, 18.-án az utolsó gyertya meggyújtásakor az ovisok adnak egy kis műsort.

A Képviselő-testület a programokkal egyetért.

Boros Tamás polgármester elmondja, hogy ki kell tűzni a nyugdíjas nap időpontját is. Február első két hétvégje közül tudnánk választani.

Boros Tamás polgármester megállapítja, hogy a 2023. február 4.-i időpont a megfelelő a Képviselő-testület szerint.

Erdélyi Tamás képviselő elmondja, hogy felveszi a kapcsolatot a szergényiekkel, hátha ráérnek fellépni.

Boros Tamás polgármester elmondja, hogy táncos fellépőre is szükség lenni, valamint egy énekest is hívni kell. Majd érdeklődik, hogy ki ér rá.

Elmondja, hogy a múzeum ügye folyamatosan húzódik, 1 évre kötik a szerződés. Reménykedik az önkormányzat, hogy még sokáig itt maradnak. Szeretné a testület segítségét kérni, mivel vissza kell emelni az egyik ágyút a talapzatra.

Tüzelőanyag válságban szeretne segíteni a lakosságnak, mivel van három olyan területe az önkormányzatnak, ahol lehetne fát kivágni. Sajnos ez nem kivitelezhető, mivel korlátlanul nem tudnánk fogadni az igényeket, és a vágást sem lehet úgy megoldani, hogy az illető kivágja magának.

Tájékoztatja a Képviselő-testületet, hogy a rendelő ideiglenesen elköltözött, ezért szerződésmódosítás szükséges. A szolgálati lakás részét megpróbálja az önkormányzat felújítani.

Dr. Thoma Elek alpolgármester elmondja, hogy Gyopáros Alpár tett olyan nyilatkozatot, hogy a szolgálati lakások felújítását a jövőben is támogatni fogják.

Boros Tamás polgármester elmondja, hogy szeretnénk mindenképpen pályázni, ha lesz mire. A tervek megvannak, csak az árakat kell aktualizálni. Ingatlant eladni nem szeretne. Ismerteti a háziorvosi feladatellátásra vonatkozó megállapodás kiegészítését.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**51/2022.(XI.24.) önk. határozat**

Magyargencs Község Önkormányzatának Képviselő-testülete úgy döntött, hogy elfogadja a háziorvosi feladatellátásra vonatkozó 2012. december 12. napon kötött megállapodás I. kiegészítését az előterjesztés szerint. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Boros Tamás polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. november 24-i nyilvános ülést 18óra 14 perckor berekeszti, és zárt ülés keretében folytatja tovább.

K.m.f.

Boros Tamás Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző